સામાન્ય રીતે માણસ હૃદયમાં થતી વ્યથાને મિત્રો-સ્નેહીઓ આગળ વ્યક્ત કરી હળવાશ અનુભવતો હોય છે. જેઠાલાલભાઈના મિત્ર વસંતભાઈ સમાજસેવાથી રંગાયેલા હોવાથી તેમણે તેમની વેદનાની વાત વસંતભાઈને કરી. જેઠાલાલભાઈને દિલાસો આપતાં વસંતભાઈએ કહ્યું કે તમારી ડિપોઝિટની રકમ પાછી મળી જશે, ચિંતા છોડી દો. ડિપોઝિટની રસીદ તથા લખેલા બન્ને પત્રોની ફોટોકૉપી લઈને તરુણ મિત્ર મંડળ સંચાલિત RTI કેન્દ્ર-દાદર પર રવિવારે આવો. જોગાનુજોગ વસંતભાઈ દાદર કેન્દ્રના જ્યેષ્ઠ સેવાભાવીના નાતે જોડાયેલા હોïવાથી ૨૦૧૬ની ૧૧ જુલાઈએ જેઠાલાલભાઈ દસ્તાવેજો સાથે કેન્દ્ર પર પહોંચ્યા.